પીપર ગામમાં કુલ ૧૦૯૪ સર્વે નંબર છે જે તમામ સર્વે નંબરના નકશામાં આકૃતિની ભૂલો આવી છે, જે ૧૦૦ ટકા ભૂલો છે. પીપર ગામમાં ૧૦૯૪ સર્વે નંબર પૈકી પ૪૪ સર્વે નંબરમાં કબજા ફેર થઈ ગયો છે. જે ૪૯.૭ર ટકા ભૂલો છે. જેના આધારે માપણી કરવાની હતી તેવા રેફરન્સ પોઈન્ટ (ગ્રીડના પથ્થર, ટર્સરી પોઈન્ટ, જીસીએન પોઈન્ટ) આ ગામમાં ૩૭ ખોડવાના હતાં તે પૈકી એક પણ પથ્થર ખોડવામાં આવ્યો નથી જે ૧૦૦ ટકા ભૂલો છે. પીપર ગામમાં ટોપોલોજીકલ ફીચર એટલે કે, બોર, કૂવા, મકાન, વૃક્ષ વગેરે કંપનીએ બનાવેલ ગામના નકશામાં માત્ર રર દર્શાવ્યા છે. જ્યારે લોકલ સર્વેયરોના મત મુજબ ૧ર૬૭ હોવા જોઈએ જે દર્શાવવામાં આવ્યા નથી.